open-index/open-wikipedia-markdown huggingface dataset:
Nathaniel Clyne

**Nathaniel Edwin Clyne** (født 5. april 1991) er en engelsk fotballspiller som spiller for Crystal Palace FC.

I sine yngre dager spilte han for Crystal Palace. Clyne debuterte for Crystal Palace den 18. oktober 2008. To dager senere ble han tilbudt en treårskontrakt av Crystal Palace. 

I 2010/2011-sesongen var Clyne den yngste spilleren noensinne som spilte alle ligakampene i løpet av en sesong i Football League Championship. Det samme året vant han Crystal Palace's *Player of the Year*. Før 2012/2013-sesongen gikk Clyne til den nyopprykkede Premier League-klubben Southampton. Han signerte en fireårskontrakt med klubben og debuterte for Southampton borte mot Manchester City den 19. august 2012, en kamp de tapte 3–2. Den 1. juli 2015 signerte han en 5 år kontrakt med Liverpool etter en overgangssum på 12,5 millioner pund, der Crystal Palace mottok 2,5 millioner pund av beløpet.

## Landslaget
Den 15. november 2014 debuterte han for det engelske landslaget i en EM-kvalifiseringskamp hjemme mot Slovenia, en kamp de vant 3-1 og Clyne spilte hele kampen.

Han ble tatt ut i s EM-tropp til EM i Frankrike 2016.

## Referanser


## Eksterne lenker
* 
*
Frederick C. Leonard

**Frederick Charles Leonard** (født 12. mars 1896 i Los Angeles, død 23. juni 1960 i Chicago) var en amerikansk astronom. Han var fakultetsmedlem ved University of California, Los Angeles, utførte omfattende undersøkelser på dobbeltstjerner og meteoritter, og bidro i stor grad til å forme universitetets avdeling for astronomi.

## Verk
* (1946) - A catalog of provisional numbers for the meteoritic falls of the world
* (1956) - Catalogue of the Meteroritic Falls of the World

## Referanser
Nick Powell

**Nicholas «Nick» Edward Powell** (født 23. mars 1994) er en engelsk fotballspiller som spiller for .

Han har flere ungdomslandskamper for England. Han begynte sin karriere i Crewe Alexandra og debuterte for Crewe allerede som sekstenåring. Han ble også kåret til årets unge spiller i Football League Two.

Powell gikk til Manchester United i forkant av 2012/2013-sesongen og debuterte for United den 15. september 2012, hvor han scoret det siste målet i en 4–0-seieren hjemme mot Wigan Athletic FC. Han var på utlån til den engelske klubben Leicester City FC fra 2. september til 27. desember 2014. Powell var på utlån til Hull City AFC fra 1. februar 2016 og ut 2015/16-sesongen.   

## Referanser


## Eksterne lenker
* 
* Powells spillerprofil hos TheFA.com 
* Powells spillerprofil hos Skysports.com 
* Powells spillerprofil BBC.co.uk
Ángelo Henríquez

**Ángelo José Henríquez Iturra** (født 13. april 1994 i Santiago de Chile) er en chilensk fotballspiller som spiller spiss for Club Universidad de Chile. Henríquez har flere aldersbestemte landskamper for Chile. Han signerte for Manchester United den 5. september 2012. 

Den 2. januar 2013 signerte han under på en utlånsavtale med Wigan Athletic FC som varte ut 2012/2013-sesongen.

## Referanser


## Eksterne lenker
*
Soggebrua

**Soggebrua** eller **Sogge bru** er ei vegbru på fylkesvei 63 i Rauma kommune. Dagens bru er utført i stålfagverk 1934–1937. Brua krysser elva Rauma mellom Aak og Sogge der fylkesvei 63 kobles til E136 noen kilometer sør for Åndalsnes.

I 1877 ble det oppført en 60 meter lang bro på trepåler på stedet, den ble ødelagt av flom i 1895. Ny trebro anlagt på steinkar i 1903, den var 2,5 m bred. I 1903 var det en bygdeveg men broen fikk statstilskudd fordi den hadde betydning for militærvesenet og for forbindelsen over Stigen til Valldal. Fra 1934–1937 ble broen utbedret ved å utvide steinkarene og med bro av stål. Utbedringen var ledd i arbeidet med kjørevei over Trollstigen. Broen har to spenn på 29 meter hver.

File:Fotografi från Romsdalen - Hallwylska museet - 104109.tif|Med Romsdalshornet og Venjetindene. 
File:Fotografi av Romsdals horn, Norge - Hallwylska museet - 105690.tif|
File:Romsdalshorn Romsdalen Norway crop 2.jpg|Trebroen reist i 1877


## Referanser

## Eksterne lenker
* Soggebrua fotografert av L. Søldahl mellom 1903-1909, Rauma Folkebibliotek via DigitaltMuseum
Toby Alderweireld

**Tobias Albertine Maurits Alderweireld** (født 1989) er en belgisk fotballspiller som spiller for .

Han kom til ' ungdomsakademi i 2004, og signerte sin første proffkontrakt i 2007. I sommeren 2013 signerte han for den spanske klubben Atlético de Madrid.

## Landslaget
Alderweireld ble tatt ut til den belgiske troppen til VM i fotball 2014 i Brasil.

Han ble tatt ut i s EM-tropp til EM i Frankrike 2016.

Han ble tatt ut i s tropp til VM i fotball 2018 i Russland.

Han ble tatt ut i s EM-tropp til EM i fotball 2021.

Han ble tatt ut i s tropp til VM i fotball 2022 i Qatar.

Den 6. mars 2023 ga han seg på .

## Referanser


## Eksterne lenker
* 
*
Kenneth Edgeworth

**Kenneth Essex Edgeworth** (født 26. februar 1880 i Streete i Westmeath, død 10. oktober 1972) var en irsk astronom, samfunnsøkonom og ingeniør. Han er best kjent for sitt forslag om eksistensen av en skive av isete himmellegemer utenfor Neptuns bane på 1940-tallet, mye på samme måte som Gerard Kuiper skulle publisere ti år senere. Senere observasjoner bekreftet eksistensen av det som har blitt kjent som Kuiperbeltet.

Asteroiden 3487 Edgeworth er oppkalt etter ham.

## Referanser


## Eksterne lenker
*  Biographical note at the British Astronomical Association
Alexander Büttner

**Alexander Büttner** (født 11. februar 1989) er en nederlandsk fotballspiller som spiller for De Graafschap.

Büttner signerte en femårskontrakt med Manchester United den 21. august 2012. Han debuterte den 15. september 2012 i en hjemmekamp mot Wigan Athletic FC, en kamp United vant 4–0. Büttner var nest sist på 2–0 målet, scoret selv 3–0, og ble kåret til banens beste spiller i sin debutkamp. 

Den 28. juni 2014 meldte han overgang fra Manchester United til FK Dinamo Moskva, hvor han skrev under på en treårskontrakt.

## Meritter
* Premier League (1): 2012-13

## Referanser


## Eksterne lenker
*
Giacomo Agostini

**Giacomo Agostini** (født 16. juni 1942 i Brescia) er av mange regnet som den beste MotoGP-fører gjennom tidene. Hans spektakulære karriere i andre halvdel av 1960-tallet og første halvdel av 1970-tallet gjorde ham til den første virkelige verdensstjernen i internasjonal roadracing.
 
I løpet av hans 14 år i vm vant han sensasjonelle 15 vm-titler (8 i 500cc klassen og 7 i 350cc klassen) Totalt vant Agostini hele 122 Grand Prix-løp.
 
Giacomo Agostini ble etter to wildcardopptredener i 1964 (for Morini-laget) tilbudt plass i samme lag som Mike Hailwood på MV Agusta 350cc og 500cc.
 
Han vant løp i begge klassene allerede første sesong og endte som nr.2 i både 350cc og 500cc i 1965. Allerede i 1966 fikk han sin første vm-tittel i 500cc klassen. I 1967 gjentok han bedriften og tok sin andre 500cc tittel.
 
Fra 1968 til 1972 gjorde Agostini og MV Agusta rent bord i både 350cc og 500cc og endte opp med utrolige 10 vm-titler på fem år!
 
I 1973 ble han verdensmester for 13. og siste gang i 350cc for MV Agusta.

I 1974 skiftet han til Yamaha og vant Daytona 200 tidlig dette året. Samme år tok han sin 14. vm-tittel i 350cc klasen. Året etter, da også på Yamaha tok Agostini sin siste vm-tittel i 500cc klassen.
 
Giacomo Agostini vant sitt siste GP løp på Nurburgring i 1976. Etter 1977 sesongen avsluttet Agostini en strålende karriere.

#### Statistikk

## Referanser


## Eksterne lenker
* 
* 
* Giacomo-Agostini.com
Every Morning

«**Every Morning**», er en sang av den svenske eurodance-artisten Basshunter. Det er den første singelen på Basshunters album «Bass Generation» fra 2009. Låten er også utgitt av *Ministry of Sound* og *The Annual 2010*.

## CD maxi singel
;Jonas sleeve
# Radio Edit
# Headhunters Remix
# Elk or Moose Re-Edit (Promo only)

;Aylar sleeve
# Radio Edit
# Extended Mix
# Raindrops! Remix
# Ultra DJs Bass Remix
# Michael Mind Remix
# Payami Remix

## Musikkvideo
Videoen til «Every Morning» er filmet på Mallorca, og historien hvor «I Miss You» fortsetter. Igjen er videon dekket av et stjernegalleri med Aylar Lie, Basshunter og deres unge venner. De drar på en båttur på Middelhavet og Basshunter prøver å finne det rette tidspunktet for å gi Aylar en giftering. Men de blir hele tiden avbrutt av vennene. På kvelden samles de til fest, Aylar og vennene går ut i vannet for å svømme. Men så kommer en skremmende melding om at hun er forsvunnet og Basshunter roper: "where?!" (hvor?!).  Videoen avslutter i en cliffhanger, en del av den pågående sagaen mellom og de to unges vanskelige forhold.

## Topplisteplasseringer

## Referanser


## Eksterne lenker
*
Fjernlys

**Fjernlys** er en funksjon for lys på biler som man bruker når man kjører i mørket på dårlig eller ikke-opplyste veier. 

Lysbryteren på en bil har to hovedposisjoner, der vanligvis nærlyset koples inn når bilen startes. (Såkalt kjørelys skal være minimum 20 watt på hver side av bilen. Enkelte nyere biler kopler derfor inn parkeringslyset (2 X 21 W) isteden, mens andre benytter LED-belysning.) På nyere biler er der en hendel på rattstammen som regulerer strømmen til hovedlyset slik at en kan sette på fjernlys ved behov. Denne bryteren var på eldre biler plassert på golvet. Lyset kan også brukes til å gi trafikksignaler i form av blink (lyshorn).

Fjernlyset skal slåes av/ned til nærlys i møte med en annen bil og må aldri brukes kontinuerlig når man ligger bak en annen bil da dette blender føreren av bilen foran gjennom speilene. Fjernlyset skal ikke brukes i tåke, til det har man tåkelys. Forskjellen er at fjernlyset lyser langt foran bilen og lyser opp tåken, mens tåkelyset lyser ned foran bilen.
Adolf Watzinger

**Adolf Wilhelm Josef Watzinger** (født 10. juni 1879 i Darmstadt i storhertugdømmet Hessen i Det tyske rike, død 13. september 1959) var maskiningeniør, dr.ing. 1909, utdannet ved høyskolen i Darmstadt og ved universitetet i Genève. Han ble ansatt som professor i maskinlære ved Norges tekniske høgskole i 1909 som den aller første professoren ved høyskolen. Han hadde derfor en sentral rolle ved innvielsen av NTH der han var vertskap for kong Haakon og dronning Maud.

Han bygde opp undervisningen i termodynamikk, herunder varmekraftmaskiner. Han var primus motor ved etableringen av Varmekraftlaboratoriet og var dets leder frem til 1950. Han sluttet som professor i 1951, men fortsatte å forelese ved behov også som pensjonist. Watzinger måtte forlate NTH noen år fordi han som tysk statsborger ble innkalt til krigstjeneste under den 1. verdenskrig, stasjonert i Kiel.

Han var far til Herman Watzinger, en av deltakerne på «Kon-Tiki»-ekspedisjonen.
__NOTOC__
## Publikasjoner
* *Über den praktischen Wert der Zwischenüberhitzung bei Zweifachexpansions-Dampfmaschinen*, 1910
* *Untersuchungen über magnetische Hysteresis*, 1913 (m/ Fritz Holm og Oscar Nissen)
* *Der Regelvorgang bei Kraftmaschinen auf Grund von Versuchen an Exzenterreglern*, 1923
* *Die Dampfmaschine: Ausgeführte Konstruktionen*, 1928 (m/ Max F. Gutermuth)
* *Varmekraftanlegg*, 1933
* *Zur Frage der Kirchenheizung: Messungen in Nidaros-Dom in Trondheim*, 1935
* *Om bygningsmaterialers varmeisolering*, 1935 (m/ Einar Eckhoff Kindem)
* *Om luftskiktenes varmeisolering*, 1936, (m/ Einar Eckhoff Kindem)
* *Varmegjennomgang i ammoniakkfordampfer med CaCl2-Lake*, 1942 (m/ Gustav Lorentzen)
* *Recherches et techniques étrangères, évolution des recherches et des techniques en Suède, en Norvège, au Danemark et en Suisse depuis 1940*, 1953 (m/ John Rydberg og S. P. Jacobsen)

## Referanser


## Kilder
* 
## Eksterne lenker
* Gemini: Hjernekraftverket (NTNU 100 år)
* Adolf Watzingers privatarkiv finnes ved NTNU Universitetsbiblioteket
I Promised Myself

«**I Promised Myself**», er en sang av den svenske eurodance-artisten Basshunter. Sangen er en opprinnelig laget av den britiske artisten Nick Kamen i 1990. Den er også spilt inn av norske Lars Fredriksen. Låten er den andre singelen på Basshunters album «Bass Generation» fra 2009.

## Musikkvideo
Musikkvideoen er en fortsettelse fra «Every Morning». Basshunter får en telefon fra en venn, som sier at Aylar er funnet og at han må dra til sykehuset. Mens Basshunter sitter i en taxi på vei til sykehuset, så tenker han på alle minnene han har hatt med henne. Øyeblikk fra de tidligere videoene: Now You're Gone, All I Ever Wanted, Angel in the Night, I Miss You og Every Morning blir vist. Taxien blir stående i trafikk-kø og Basshunter begynner å gå til sykehuset for å treffe Aylar. Han kommer på sykehuset og spør hvor hun er, han leter og tilslutt så åpner han døra til rommet hvor hun ligger, men der er hennes eks-kjæreste Lucas fra videoene «Now You're Gone» og «All I Ever Wanted». Dette er nok en cliffhanger i historien om Basshunter og hans søken for å få den jenta han vil være sammen med.

## Sporliste
* **Single (2009)**
# «I Promised Myself» (Radio Edit) – 2:37
# «I Promised Myself» (Extended Mix) – 4:04
# «I Promised Myself» (Pete Hammond Edit) – 3:11
# «I Promised Myself» (Pete Hammond Remix) – 6:55
# «I Promised Myself» (7th Heaven Edit) – 2:55
# «I Promised Myself» (7th Heaven Remix) – 6:04
# «I Promised Myself» (Hixxy Remix) – 5:34
# «I Promised Myself» (Bad Behavior Remix) – 5:09

## Topplisteplasseringer

## Eksterne lenker
*
5145 Pholus

**5145 Pholus** er en kentaur i en eksentrisk bane med en perihelium mindre enn Saturns og aphelium større enn Neptuns. Pholus har ikke kommet nærmere enn én astronomisk enhet av en planet siden 764 f.Kr., og vil heller ikke gjøre det før i 5290. Det antas at Pholus opprinnelig kommer fra Kuiperbeltet.

## Referanser

*  SOLEX 

## Eksterne lenker
* Orbital simulation fra JPL (Java) / Ephemeris
Bengt Halvorsen

**Bengt Halvorsen** (født 15. mai 1960, død 7. august 1990),  var en norsk skøyteløper som deltok i nasjonale og internasjonale konkurranser i hurtigløp på skøyter og gikk for Ask Skøyteklubb. Han representerte Norge i fem seniorlandskamper og to juniorlandskamper i tillegg til tre sesonger i verdenscupen på skøyter. Halvorsen ble norsk stafett-mester tre år på rad i hurtigløp på skøyter for Ask Skøyteklubb. Etter sesongen 1988/89 fikk Halvorsen en alvorlig kreftdiagnose, og han døde kort tid etterpå, bare 30 år gammel.

## Personlige rekorder

## Sammenlagt i [[Verdenscupen på skøyter|Verdenscupen]]

## Referanser




## Eksterne lenker
* 
*  Profil på Jakub Majerski's Speedskating database (Adelskalender distanser og sammenlagt)
*  Profil på ISUs offisielle nettsider.
Alastair G.W. Cameron

**Alastair Graham Walter Cameron** (født 21. juni 1925 Winnipeg i Manitoba, død 3. oktober 2005 i Tucson i Arizona) var en canadisk astrofysiker og romfartsforsker og medlem av astronomiavdelingen ved Harvard University.

Cameron ble utdannet ved University of Manitoba, og tok senere sin doktorgrad ved University of Saskatchewan. I 1959 emigrerte han til USA hvor han fikk akademiske stillinger ved California Institute of Technology, Goddard Institute for Space Studies og Yeshiva University. I 1973 ble han professor i astronomi ved Harvard University og forble der i 26 år.

## Referanser


## Eksterne lenker
*  Laudatio from the Bethe Prize
Theofilos av Antiokia

**Theofilos av Antiokia** (død ca 183-185 e.Kr.)  var en tidlig kristen apologet, den sjette patriark (biskop) av Antiokia, etterfulgte Eros ca 169 og ble selv etterfulgt av Maximus I ca. 183, men disse datoene er kun tilnærmet. Theofilos, som hadde sitt fødested ikke langt fra elvene Eufrat og Tigris, var ikke født kristen, men ble omvendt i lesningen av *[[Bibelen]]*, hvilket framkommer i hans skrift *Apologia*, en unnskyldning til Autolykos. Dette er hans eneste bevarte skrift, og er et klart og enkelt apologi med de vanligste bevisene for kristendommens sannhet og de kristnes høye moral sett opp mot den greske religionen og de greske filosofenes usedelige lære. Han er helgenerklært av den katolske kirke, og i helgenkalenderen feires han den 12. oktober.

Fra hans skrifter (det eneste gjenværende er *Apologia*) gjør han ingen referanser til sine kirkelige posisjoner, heller ingen andre detaljer fra sitt senere liv. Eusebius har derimot fortalt om at han drev vekk kjettere som verbalt angrep de kristne, særlig nevnes hans polemiske verk mot den gnostiske kristne og «erkekjetteren» Markion. Han ga bidrag til den kristne litteraturen, polemikker, eksegetikk (fortolkninger), og apologetikk (forsvar). William Sanday har beskrevet Theofilos som «en av forløperne av den gruppe skribenter som, fra Ireneus til Cyprianus, som ikke bare brøt dunkelheten som hviler på kirkens tidligste historie, men på samme måte som i Øst og Vest førte den i fronten av litterær rang, og distanserte alle deres hedenske samtidige.» 

## Verker
Eusebius og Hieronymus nevner tallrike verker av Theofilos som eksisterte i deres tid. Disse er:

# *Apologia* adressert til Autolykos (som fortsatt eksisterer);
# Et verk mot kjetteriet til Hermogenes;
# Et verk mot Markion;
# En del kateketiske skrifter;
# Hieronymus  nevner også å ha lest en del kommentarer om evangeliet og ordspråkene som hadde Theofilos' navn, men som han vurderte som usammenhengende i henhold til den eleganse og stil i hans andre verker.

## Referanser


## Eksterne lenker
* Et digitalt tidsskrift om ortodoks kristen teologi og filosofi
* Theofilos' verk til Autolykos
* Catholic Encyclopedia 1913
* Online Text for Theophilus of Antioch
* «Komplett tekst» og andre ressurser og tilsvarende
Saturday (Basshunter-sang)

«**Saturday**», er en sang av den svenske eurodance-artisten Basshunter. Låten ble utgitt digitalt i Storbritannia 18. juli 2010.

## Om sangen
«Saturday» er skrevet av de danske låtskriverne Cutfather, Thomas Troelsen og Engelina, og produsert av Cutfather, Troelsen og Wez Clarke. Melodien til sangen er hentet fra den amerikanske raggae duoen*Reel 2 Real's* sang «I Like To Movie It» fra 1994 og skrevet av Erick Morillo og Mark Quashie.

Basshunter fremførte Saturday for første gang 3. juli 2010 på en direktesendt konsert arrangert av den britiske versjonen av Big Brother. Dagen etter fremførte han låten på den britiske TV-kanalen Channel 4.

«Saturday» var den første singelen fra studioalbumet Basshunter etter planen skulle lansert senere i 2010; da det kom til stykket ble hans neste album utgitt først i 2013. Singelen hadde premiere på BBC Radio 1 med Scott Mills i juli 2010. Låten fikk en 25.-plass på den britiske hitlisten UK Singles Chart, en femteplass på den britiske dance-lista UK Dance Chart, og en 14.-plass på hitlistene i New Zealand.

Basshunter sa om sangen: «Den handler om lørdager generelt: gå ut med venner, drikking, gå på clubb, danse, møte jenter og forhåpentligvis gjøre noe annet når solen går ned.»

## Musikkvideo
Musikkvideoen ble koreografert av Mihran Kirakosian, regissert av norske Alex Herron og filmet av Ketil Dietrichson. Denne videoen er ikke en episode i fiktive kjærlighetshistorien mellom Basshunter og Aylar Lie, i motsetning til Basshunters tidligere musikkvideoer. Handlingen i denne videoen finner sted i en nattklubb, der Basshunter er omgitt av dansere. Han synger, samtidig som han kontrollerer de dansende jentene med en holografisk datamaskin, noe som er en mulig referanse til Basshunter personlige interesse for videospill, og også viser tilbake til musikkvideoen til Basshunters andre singel «Vi sitter i Ventrilo och spelar DotA», som handler om å spille videospill.

## Sporliste
#«Saturday» (Radio Edit) – 3:03
#«Saturday» (Digital Dog Edit) – 3:14
#«Saturday» (Almighty Edit) – 3:39
#«Saturday» (Extended Mix) – 5:22
#«Saturday» (Digital Dog Remix) – 6:05
#«Saturday» (Almighty Remix) – 6:59
#«Saturday» (Mark Breeze Remix) – 5:50
#«Saturday» (Payami Remix) – 4:43

## Topplisteplasseringer

## Sertifiseringer

## Utgivelseshistorie

## Referanser


## Eksterne lenker
*
Statsfængslet i Vridsløselille

**Statsfængslet i Vridsløselille** er et fengsel i Albertslund på Københavns vestegn, innviet i 1859 og drevet av Kriminalforsorgen.

Fengselet benyttes til fullbyrdelse av fengselsstraff og gjennomførelse av varetektsfengsling og har i alt 241 plasser. Man mottar kun menn over 23 år fra hele Sjælland som skal anbringes i lukket fengsel. Der er således ikke noen kvinnelige innsatte.

## Historie

I 1859 ble Forbedringshuset på Vridsløselille Mark tatt i bruk etter det såkalte «Philadelphia-systemet». Dette innebar en total isolasjon av fangene døgnet rundt, med det formål at de skulle ha tid og mulighet til å angre sine synder og forlike seg med Gud.

All tid ble dermed tilbrakt i fengselscellen – både arbeids- og fritid. Hvis fangen så skulle ferdes utenfor cellen, skulle han bære en maske som beskyttet ham mot å bli gjenkjent av de andre fangene. Denne masketvangen ble opprettholdt frem til 1924, hvoretter det ble frivillig om man ville bære maske eller ei.

Enhver samtale og kontakt fangene imellom var forbudt. Således ble fangene i skolen og i kirken plassert i små båser, hvorfra de kunne se lærerne eller presten, men ikke hverandre.

Isolasjonsprinsippet ble bevart et godt stykke inn i 1900-tallet.

## Rømninger
Den mest spektakulære rømningen fra Vridsløselille fant sted den 27. august 1995, da en hjullaster braste inn i ringmuren om fengselet og laget et 13 meter stort hull. Bak rømningen sto Lars Hitchinson Hansen og noen hjelpere, og det lyktes i alt 13 fanger å rømme.

## Olsen-banden

Blant alminnelige mennesker er fengselet blitt særdeles velkjent gjennom Erik Ballings film om Olsen-banden. Således starter og slutter de fleste av filmene foran fengselets hovedinngang.

Da skuespilleren bak seriens hovedperson, Ove Sprogøe, døde i september 2004, begynte man å snakke om hvorvidt den daværende delen av Fængselsvej mellom Roskildevej og fengselet skulle omdøpes til Egon Olsens vej. Etter noe debatt frem og tilbake ble navneendringen vedtatt av Albertslund kommune. Den dagen da Ove Sprogøe ville fylt 85 år (21. desember 2004), ble veien foran Vridsløselille omdøpt fra Fængselsvej til Egon Olsens vej.

## Referanser


## Eksterne lenker
* 
* Tag på opdagelse i Statsfængslet i Vridsløselille
Trude Nielsen

**Trude Nielsen** (født 1972) er en norsk tidligere skøyteløper. Hun representerte Norge og Sportsklubben Ceres, Rælingen Skøyteklubb og Ask Skøyteklubb.

Trude Nielsen ble norgesmester i stafett i 1990 i Skien, sammen med Linda Olsen og storesøster Jane Iren Nielsen.

## Personlige rekorder

## Referanser


## Eksterne lenker
* 
*  Trude Nielsen på Jakub Majerski's Speedskating database (Adelskalender distanser og sammenlagt)
Norske mellomalderbrev

***Norske mellomalderbrev*** er ei bok i Samlagets serie Norrøne bokverk, utgitt i 1964, og redigert av Per Tylden. Samlingen inneholder et utvalg på om lag 25 brev som er skrevet i Norge mellom 1210 og 1365. Utvalget av brev er hentet fra *[[Diplomatarium Norvegicum]]*.

Det eldste av brevene er fra ca 1210: Filippus Simonsson skriver til bønder i Hobøl for å understreke rettighetene som munkene på Hovedøya kloster hadde til en eiendom i Hobøl. Andre brev gjelder eiendomsrett, arverett, pilegrimspass, utnevnelse til abbed, benådninger og etableringen av et hospital i Stavanger i 1276. Brevenes avsendere er konger, biskoper og sivile embetsmenn. I et brev av 31. august 1314 kunngjør Håkon V Magnusson at hovedpresten ved Mariakirken i Oslo skulle være Norges rikes kansler; en kunngjøring som kan oppfattes som det første tilløp til å gjøre Oslo til hovedstad i Norge.

Samlingen var først utgitt som en del av sjette bind av bokverket *Den Norrøne litteraturen* (1961-63).

## Referanser
Olaf Hanssen

**Olaf Hanssen** (født 24. oktober 1883 i Hegglandsdalen i Os, død 6. mars 1949 i Hegglandsdalen) var en norsk kulturarbeider, amatørgeolog, amatørbotaniker og nynorskforkjemper, som engasjerte seg på mange områder, og virket som skribent i flere sammenhenger.

Han hadde utdannelse fra middelskole og handelsskole, og arbeidet fra 1910 i Stord Kisgruber, og fra 1923 et års tid i Bjørnøen Kulkompani. Gjennom hele 1920-tallet var han også engasjert i frilynt kulturarbeid og var med på å arrangere kulturstevner: «Snorrestemne» på Stord 1921, «Olsokstemne» på Onarheim 1922, «Garborgstemne» 1929. Til et stemne på Avaldsnes 1930 skrev han spelstykket *Klo mot klo skal ørnene rivast*, som var tenkt framført foran kirka. Han redigerte tidsskrift og skrev om ulike emner. I 1926 besøkte han Færøyene, hvor han botaniserte og arbeidet for at Norge skulle bidra økonomisk til gjenreisningen av Magnuskatedralen i Kirkjubøur. Han var også engasjert i arbeidet for å revitalisere Utstein kloster, og med utgivelsen av dialekttekster og eldre topografiske skrifter fra flere deler av Vestlandet.

I 1930 deltok han på «Bratvågs» botaniseringsferd på Frans Josefs land og Kvitøya og deltok i oppdagelsen av restene etter Andrées ballongferd. Han samarbeidet i lang tid med professor i botanikk Jens Holmboe, og Holmboe skaffet ham i 1931 en vaktmesterstilling ved Botanisk museum i Oslo. Her ble han under krigen engasjert i den illegale presse, og havnet etterhvert på Grini.

Forfattere som Ragnvald Vaage, Anders Hovden og Tore Ørjasæter skrev hilsningsdikt til Hanssen.

## Litteratur
;Av ham, i utvalg
* *Ungdomsarbeidet i Hegglandsdalen 1894-1925*. 1925
* «The vascular plants of Bear Island». Sammen med Jens Holmboe; Nyt Magazin for Naturvidenskaberne 1925. 
* *Frá blomelivet : nokre småstykke um norske blomar*. Gula tidend forlag, 1927
* *[[Norrøne kristenkvæde]]*, redigert av Olaf Hanssen. Samlaget, 1928
* *Valde kvæde*. Av Olav Nygard; redigert av Olaf Hanssen. Lunde, 1928
* *[[Arne Garborg|Garborg]] kalender*. Redigert av Olaf Hanssen. 1928. Daglige sitat
* *Olsok-kvæde : salmar og songar til bruk under Olsok-stemnor*. 1929
* «Die Adventivflora einiger westnorwegischen Kornmühlen in den Jahren 1927-1928». Sammen med Rolf Nordhagen; Bergen Museums årbok 1929
* *Flowering plants of Franz Josef Land : collected on the Norwegian Scientific Expedition 1930*. Sammen med Johannes Lid. 1932
* *Gamle bygdemålsprent fyre år 1800*. 1939
* «Bjørnøyar-minne frå 1923». Polarårboka 1939
* «Nokre sumar-døger ved øyane i Aust-isen : Då Andrée-lægeret vart funne». Polarårboka 1940
* «I dimma og dag på Kvitøya : ferdaminne frå 1930». Fra *Norsk jol*, trolig 1948

;Om ham
* *Festskrift til Olaf Hanssen : på 50-års dagen 24. okt. 1933*. Redigert av Conrad Clausen. Lunde forlag, 1933
* Hans Nerhus. *En Skattegraver : bokmannen og botanikeren Olaf Hanssen*. Morgenposten, 1943. Også som særtrykk
* *Ei Bok um Olaf Hanssen*. Redigert av Conrad Clausen. Norsk bokreidingslag, 1983. ISBN 82-90186-34-7
Axel Sommerfelt

**Axel Sommerfelt** (født 3. desember 1860 i Sarpsborg, død 16. februar 1938 i Trondheim) var en norsk skolemann. 

## Slektsbakgrunn
Hans foreldre var Harald Vilhelm Sommerfelt (1819-1863) og Maren Dortohea Ihlen (1821-1892). Slekten stammer fra Danmark og kom fra Aarhus til Norge med Hans Hanssøn Sommerfeldt (ca. 1640-1687) som var sogneprest i Vardal. Han var gift med Else Michelsdatter Storm (1651-1737).

Axel Sommerfelt giftet seg med Louise Gjertsen (1866-1921) i Christiania den 3. desember 1860. Hun var datter av Fredrik Gjertsen (1831-1904) og Augusta Egeberg (1838-1916).

## Liv
Axel Sommerfelt ble i 1878 student ved Gjertsens skole. Han tok i 1886-1887 sproglig-historisk lærereksamen. I 1887-1899 var han lærer ved Trondhjems realskole. I 1895 oppholdt han seg i Greifswald og Berlin med offentlig stipend for å studere prøyssisk skolevesen. I perioden 1899-1911 var han adjunkt ved Trondheim katedralskole. I 1911-1925 var han overlærer og i 1925-1931 rektor ved katedralskolen.

Fra 1899 til 1915 var Sommerfelt styremedlem i Foreningen til norske Fortidsminnesmerkers Bevaring, Trondhjem, i Trondhjems Historiske Forening, i Selskapet til Trondhjems vel og i Filolognenes og Realistenes Landsforening. Fra 1899 til 1902 var han direksjonsmedlem i Det Kongelige Norske Videnskabers Selskab, fra 1902 til 1914 visepresident og fra 1914 til 1926 preses i selskapet. Sommerfelt var fra 1926 til 1933 museets preses. Han var formann i Trondhjems Turistforening fra 1905 til 1920 og ble utnevnt til æresmedlem i turistforeningen. Fra 1914 til 1925 var han formann i Trondhjem skolestyre og fra 1924 til 1928 medlem av undervisningsrådet. 

Sommerfelt var kommandør av den pavelige Sankt Sylvester-ordenen.

Privatarkivet til Axel Sommerfelt ble gitt som gave fra dødsboet til Gunnerusbiblioteket, NTNU UB. Det inneholder bl.a. personlige papirer, fotografier og avisutklipp, samt dokumenter om familien Bergh.

## Referanser


## Litteratur
* Ræder, Trygve (1980): *Axel Sommerfelt, livselskar, pedagog, administrator.* Trondheim  ISBN 82-523-0260-2
* Thomle, E. A. (1910): *Westye Egebergs slægt.* Kristiania.

## Eksterne lenker
*Axel Sommerfelts privatarkiv finnes ved NTNU Universitetsbiblioteket
Ragnhild Andresen

**Ragnhild Andresen** (født 1978) er en norsk skøyteløper. Hun representerer Norge og Skreia Skøyteklubb Toten og tidligere Ask Skøyteklubb. Andresen deltar nå internasjonalt i veteranklassen. Sesongen 2011/12 tok hun en tredjeplass i Sprint-VM for veteraner i den yngste veteranklassen i mesterskapet i Heerenveen. I skøytemiljøet blir hun gjenkjent som Tjohooo.

## Personlige rekorder

## Utenom skøyter
Høsten 2014 var hun å se i TV-serien *[[71° nord]]*.

## Referanser




## Litteratur
* 

## Eksterne lenker
* 
*  Profil på Jakub Majerski's Speedskating database (Adelskalender distanser og sammenlagt)
*  Profil på SpeedskatingResults.com (resultater og personlige rekorder)
* Profil på www.360-grader.com med bilde
Vålvatnet

**Vålvatnet** er en innsjø ved Stadsbygd i Indre Fosen kommune i Trøndelag. Den ligger mellom Tørstadvatnet og tjernene Bjørgtjønna og Svarttjønna.

## Referanser
Rasmus Winderen

**Rasmus Larsen Winderen** (født 27. juni 1802 i Aker, død 10. juni 1854) var en norsk politiker og gårdbruker. Han var Akers ordfører 1844-1847.

Winderen drev Vinderen gård. Han satt i Aker formannskap 1837-1839 og 1841-1841, og representantskapet 1839-1841 og 1849-1854. Han var viseordfører 1843-1844 og ordfører 1844-1847.

Winderen var medlem i Aker sparebanks direksjon 1844-1848. Han satt også i Akers Sogneselskaps styre, og var formann i 1837 og viseformann i 1840-1842.

Han har Rasmus Winderens vei i Oslo oppkalt etter seg.

## Kilder
* *Aker 1837-1937 - Kommunens styre og forvaltning gjennem hundre år*. Utgitt av Aker kommune 1940. Side 86.
Otto Fougner

**Otto Anton Fougner** (1838–1902) var en norsk offiser, gårdbruker og politiker. Han var Akers ordfører 1889-1891.

Otto Fougner var sønn av  Christopher Fougner (1795–1869) og Marthe Hansdatter Fougner, født Øverland (1806–1885). Faren var stortingsmann og også ordfører i Hole.

Fougner ble offiser i 1857. Etter å ha gjennomført Den militære høiskole ble han stabskaptein i ingeniørbrigaden i 1875, kaptein i ingeniørvåpenet i 1889 og major ved Oscarsborg i 1897. Han avsluttet den militære karrieren i 1899.

Han overtok fargsgården Økern i 1869, og kjøpte senere nabogården Hasle. I 1899 kjøpte han gården Hundorp i Sør-Fron, der han drev med hesteoppdrett.

Otto Fougner var medlem i formannskapet i Aker kommune i 1889-1891 og var ordfører i samme periode.  Han ga navn til Fougners vei (Oslo).
## Se også
* Fougner (slekt)
## Kilder
* *Aker 1837-1937 - Kommunens styre og forvaltning gjennem hundre år*. Utgitt av Aker kommune 1940. Side 90.
Åsatunnelen

**Åsatunnelen** er to veitunneler på fylkesvei 2850, Åsaveien i Ringerike kommune i Buskerud. Tunnelene er 95 og 117 meter lange.

## Se også
* Veitunneler i Norge
* Undersjøiske veitunneler i Norge

## Eksterne lenker
* Østre Åsatunnelen på Google Streetview
* Vestre Åsatunnelen på Google Streetview
David Horowitz Freedom Center

**David Horowitz Freedom Center** er en amerikansk organisasjon som ble etablert i 1988 og som regnes som høyreekstrem av Southern Poverty Law Center og som anses å fremme islamofobiske oppfatninger. Organisasjonen står bl.a. bak nettstedene *[[FrontPage Magazine]]* og *[[Jihad Watch]]* (også kjent som *Dhimmi Watch*), som anses som sentrale i kontrajihadbevegelsen og som inspirerte Anders Behring Breivik.

Organisasjonen arrangerer årlig politiske møter og konferanser. Talere i perioden 2008 til 2011 har blant annet vært Michael Steele, Mike Pence, Tim Pawlenty, Newt Gingrich, Michele Bachmann, Geert Wilders, Glenn Beck og Herman Cain.

## Navnet
Senteret er oppkalt etter den politiske aktivisten David Horowitz (født i 1939) og hans samarbeidspartner gjennom mange år, Peter Collier. Etableringen i 1988 skjedde med økonomisk støtte fra ulike miljøer, deriblant John M. Olin Foundation, Bradley Foundation og Scaife Foundation.

David Horowitz var opprinnelig en av de sentrale ideologene til den internasjonale bevegelsen som på 1960-tallet ble kjent over store deler av verden som Det nye venstre. Horowitz var bosatt i London på midten av 1960-tallet, og anså seg som en intellektuell marxist. I London arbeidet han ved Bertrand Russell Peace Foundation. Utover på 1970-tallet skal Horowitz gradvis ha tatt avstand fra marxismen, men han holdt sin personlige, politiske snuoperasjon skjult frem til midten av 1980-tallet. I mars 1985 skrev han og Peter Collier en felles kronikk som ble publisert i *The Washington Post Magazine* under tittelen «Lefties for Reagan», der de redegjorde for sin nye politiske overbevisning og for at de hadde bestemt seg for å stemme på sittende president Ronald Reagan i det neste presidentvalget. I de påfølgende tiårene har Horowitz markert seg med stadig mer ytterliggående standpunkter på den politiske høyresiden. I 2018 gjorde Horowitz seg bemerket da han gikk offentlig ut mot organisasjonen Equal Justice Initiatives etablering av et National Memorial for Peace and Justice; han kalte initiativet «*a real racist project*» og mente det var et uttrykk for «*anti-white racism*». Han skrev blant annet at «*[l]ynchings were bad but they weren't mainly about whites yanking blacks off the streets and stringing them up*», og at «*[a] third of the victims of lynchings were white. How many of them do you think this memorial features*.»

## Referanser


## Eksterne lenker
*
In Flanders Fields

**«In Flanders Fields»** er et dikt skrevet under første verdenskrig av den canadiske legen og oberstløytnanten John McCrae. Han ble inspirert til å skrive diktet 3. mai 1915 etter å ha overvært begravelsen til sin venn og medsoldat Alexis Helmer som døde i 
det andre slaget ved Ypres. Det ble først publisert anonymt i det London baserte magasinet *Punch* 8. desember 1915. McCrae ble senere kjent som forfatteren (ofte stavet feil: McCree).

Det er et av de mest kjente og siterte diktene fra første verdenskrig. Som følge av diktets umiddelbare popularitet ble det brukt i propagandaformål for å rekruttere soldater og selge krigsobligasjoner. Diktets referanse til de røde kornvalmuene som vokste der soldatene ble gravlagt har gjort minnevalmuen til et av verdens mest kjente symbol for soldater som har falt i strid. Diktet og valmuen er markerte symboler ved minnedagen for ofrene etter første verdenskrig (Remembrance Day), spesielt i Canada hvor «In Flanders Fields» er et av landets mest kjente litterære verk.

## Diktet


    **In Flanders Fields**

    In Flanders fields the poppies blow
          Between the crosses, row on row, 
       That mark our place; and in the sky
       The larks, still bravely singing, fly
    Scarce heard amid the guns below.

        We are the dead, short days ago 
      We lived, felt dawn, saw sunset glow,
       Loved and were loved, and now we lie
             In Flanders fields.

    Take up our quarrel with the foe:
    To you from failing hands we throw
       The torch; be yours to hold it high.
       If ye break faith with us who die
    We shall not sleep, though poppies grow
             In Flanders fields.
–John McCrae

## Se også
*In Flanders Fields Museum, ett museum i Ieper som har navnet sitt fra diktet.
*Poppy appeal, brukes på jakkeslaget for å minnes falne soldater i krig.

## Referanser
San Pedro (Poás)

**San Pedro** er en by og administrasjonssentrum i kantonen Poás i provinsen Alajuela i Costa Rica. Distriktet Poás hadde 7&nbsp;554 innbyggere i 2011.

San Pedro befinner seg i en høyde av 1&nbsp;148 meter over havet i fjellkjeden Cordillera Central, 13 kilometer nordvest for byen Alajuela og 32 kilometer fra landets hovedstad San José.

## Referanser
San Ramón (Costa Rica)

**San Ramón** er en by og administrasjonssentrum i kantonen San Ramón i provinsen Alajuela i Costa Rica. Distriktet San Ramón hadde 8&nbsp;717 innbyggere i 2011, mens hele kantonen hadde 80&nbsp;566 innbyggere.

## Referanser


## Eksterne lenker
*
Sarchí Norte

**Sarchí** er en by og administrasjonssentrum i kantonen Valverde Vega i provinsen Alajuela i Costa Rica. Sarchí består av to distrikter: Sarchí Norte, med 7&nbsp;140 innbyggere, og Sarchí Sur, med 5&nbsp;143 innbyggere (2011). Det gir til sammen 12&nbsp;283 innbyggere.

Sarchí regnes som den costaricanske håndverkskunstens hovedstad, og er derfor et populært turistmål. Her lages blant annet de tradisjonelle costaricanske oksekjerrene.

## Referanser
El Tejar

**El Tejar** er en by og administrasjonssentrum i kantonen El Guarco i provinsen Cartago i Costa Rica. Distriktet El Tejar hadde 24&nbsp;984 innbyggere i 2011.

El Tejar befinner seg i Valle del Guarco, to kilometer fra sentrum av Cartago, og utgjør også en del av denne byens storbyområde.

## Referanser
Johnny Russell (fotballspiller)

**Johnathon Simpson Snedden Russell** (født 8. april 1990) er en skotsk fotballspiller som spiller for den amerikanske klubben Sporting Kansas City.

Han kom i 2013 fra Scottish Premier League-klubben Dundee United, hvor han har spilt hele sin karriere, bortsett fra to sesonger da han var lånt ut til Forfar Athletic i skotsk Second Division og Raith Rovers i First Division.

## Referanser


## Eksterne lenker
*
Robert Sheehan

**Robert Michael Adam Sheehan** (født 7. januar 1988 i County Laois) er en irsk skuespiller.

## Karriere
Sheehan ble for alvor lagt merke til av det internasjonale publikum da han spilte i actionfilmen *[[Season of the Witch]]* (2011) med Nicolas Cage og Ron Perlman. Han har også vært en del av den populære britiske TV-serien *[[Misfits]]*, samt at han medvirket i TV-trilogien *Red Riding* i 2009, en miniserie som også hadde navn som Andrew Garfield, Sean Bean, David Morrissey og Rebecca Hall på rollelisten.

I 2013 skal han spille det som blir hans største rolle til nå, når han skal portrettere Simon Lewis i Harald Zwarts fantasyfilm *[[The Mortal Instruments: City of Bones]]* med Lily Collins, Jamie Campbell Bower og Jonathan Rhys Meyers.

## Filmografi
### Film

### Fjernsyn

## Eksterne lenker
*
FF «Helland-Hansen»

**FF «Helland-Hansen»** (bygd 1957, forliste 10. september 1976 ved Svinøy fyr) var et norsk forskningsfartøy, levert til Geofysisk Institutt ved Universitetet i Bergen.  Skipet var bygd av A/S Westermoen Båtbyggeri & Mekaniske Verksted i Mandal (se Toralf Westermoen). Skipets  dimensjoner var  186 brt, 42 nrt, 133.7 x 22.7 x 7.7, motoren var på 8 sylindre av typen 4T Normo DM (Bergen Diesel), med krefter lik 440 bHK.

Det var navngitt etter Bjørn Helland-Hansen (1877–1957) som var oseanograf og professor og døde samme året som skipet, det forliste vest for Svinøy fyr (like nord for Stad) ved 13-tiden den 10. august 1976. Det kantret som følge av to kraftige bølger (brottsjøer) og sank etter tyve minutter. Ombord var syv vitenskapelige (forskere) og tre mannskap. Åtte mann reddet seg på en flåte, to mann omkom, forsker laborant Robert Michelsen (47 år) fra Bergen og skipsfører Magnus Hauge (61 år) fra Askøy. 

For Havforskningsinstituttet ble skipet etterfulgt av FF «Håkon Mosby», sjøsatt i 1980.
## Referanser
Scala (programmeringsspråk)

**Scala** er et programmeringsspråk som i nåværende implementasjon kjører på Javas virtulle maskin (JVM). Det kan benytte Java-biblioteker. Med navnet ønsket skaperen å vise at språket er skalerbart så det passer både til å lage små scripts og store komplekse systemer med små og store datamengder. Språket sterkt og statisk typet og støtter både objektorientert og funksjonell programmering.

## Eksterne lenker
*
Elektron (legering)

**Elektron** er en legering bestående av minst 90 prosent magnesium og opp til 10 prosent aluminium. Andre legeringselementer, som sink og tinn, kan også være til stede i små, varierende mengder. Elektron er usedvanlig lett og har en spesifikk gravitet på rundt 1,8, sammenlignet med 2,8 for aluminium. Legeringen kan støpes og smis, og har god korrosjonsbestandighet, selv mot saltvann. Elektron smelter ved ca. 650 °C og brenner med høy lys- og varmeeffekt på ca. 2200 °C.

Legeringen ble først utviklet i 1908 av det tyske kjemiselskapet Griesheim-Elektron. Elektron er idag et registrert varemerke for Magnesium Elektron Ltd, og brukes til en serie magnesiumlegeringer som inneholder varierende mengder zirkonium, sølv, sink, aluminium og sjeldne jordmetaller. 

Den lave tettheten gjør at elektron-legeringer er mye brukt innen fly- og romfartsindustrien, og også innen motorsport. Blant annet var karosseriet til Mercedes-Benz 300 SLR-sportsvogn laget av elektron, noe som bidro til katastrofen på Le Mans i 1955, den verste ulykken i motorsportens historie. På grunn av elektrons høye brenntemperatur ble den også brukt til å lage brannbomber av elektron-termitt-typen, som ble benyttet av både allierte og tyske styrker under andre verdenskrig.

## Referanser


## Eksterne lenker
* Magnesium Elektron Ltd
Samuel Bætzmann

**Samuel Severin Ernstssen Bætzmann** (født 3. juni 1800 i Sandviken, død 5. august 1859 i Strinda) var en norsk embedsmann og politiker. Han var ordfører og stortingsmann for Trondhjem i 1840- og 1850-årene.

## Liv og virke
### Bakgrunn
Samuel Bætzmann vokste opp i Trondhjem som sønn av løytnant og overtollbetjent Ernst Gabriel Bætzmann og hustru Barbara Margrethe Budde. Han kom i lære ved Strinda og Selbu sorenskriverembede i 1817, senere ved Vestre Råbyggelag sorenskriverembede. Etter en rosverdig preliminæreksamen i 1823 tok han «norsk» juridisk eksamen i 1825.

### Karriere
Han ble konstituert som sorenskriver på Fosen og i Gauldal, som justissekretær ved Trondhjems stiftsoverrett, og som fogd i Strinda og Selbu. Bætzmann fikk attest som en «en forretningsdyktig, brukbar og rettskaffen ung mann» av stiftamtmann Trampe, og mellom 1830 og 1840 var han for det meste stedfortreder for borgermester Hagerup i Trondhjem, som var syk. Bætzmann ble konstituert som byens skattefogd i 1835, men vegret seg for å overta forgjengerens restanseregnskaper, og ble i stedet utnevnt til underrettsprokurator (sakfører) i Søndre Trondhjems amt.

I 1842 ble Bætzmann utnevnt til politimester i Trondhjem etter Henrik Lysholm. Bætzmann opplevde et sterkt underbemannet politikorps, og uttalte seg kritisk til ordningen med nattvektere, men fikk ikke bystyrets tilslutning til å ansette flere politibetjenter. Historiker Sverre Utseth beskriver Bætzmann som «en dyktig forretningsmann, men neppe noen kapasitet som politimester». I 1856 gikk han til embedet som byfogd og notarius publicus i Trondhjem.

Han var medlem av representantskapet i Norges Bank fra 1839 til 1857, deretter medlem av bankens direksjon, samt medlem av direksjonen i Trondhjems Sparebank fra 1850 til 1857. Fra 1842 var han medlem av Trondhjem bystyre, i periodene 1843–1844, 1851–1853 og 1855–1856 som byens ordfører. Han var stortingsmann for kjøpstedene Trondhjem og Levanger 1854–1858 og satt i Stortingets næringskomité og Stortingets bankkomité og som formann i Stortingets desisjonskomité. Både ved stortings- og kommunevalgene ble Bætzmanns politiske holdning regnet som moderat og sentrumsorientert.

Han giftet seg i 1832 med Fredrikke Christiane Motzfeldt Schive, datter av proprietær Reinhold Johannes Schive på Elgeseter. De fikk to sønner: Frederik Bætzmann ble journalist og politisk redaktør i *[[Aftenposten]]*, og Ernst Reinhold Bætzmann ble jurist og redaktør i *[[Norsk Lovtidend]]* og *[[Norsk Lysingsblad|Norsk Kundgjørelsestidende]]*. Frederiks datter Christiane Marie (Kitty) Wentzel (født Bætzmann) ble journalist og kunster, og gift med kunstmaleren Gustav Wentzel. Han hadde også en sønn med en ung tjenestepike utenfor ekteskap, Anton Severin Dahl.

Samuel Bætzmann eide gården Kuset ved Jonsvatnet, hvor han døde i 1859.

## Referanser


## Eksterne lenker
*
Andy Burnham

**Andrew Murray Burnham** (født 1970) er en britisk politiker som er borgermester i den britiske byen Manchester. Tidligere har han vært britisk parlamentsmedlem for Labour Party og representerte valgkretsen Leigh i Stor-Manchester. Han representerte denne kretsen i Underhuset i Det britiske parlamentet fra 7. juni 2001 til mai 2017.

I juni 2007 ble han visefinansminister (*Chief Secretary to the Treasury*), i januar 2008 minister for kultur, media og sport. I perioden juni 2009–mai 2010 var han helseminister. Han var skyggeminister for helse i Ed Milibands skyggeregjering.

## Referanser


## Eksterne lenker
* 
* 
*
Inmarsat C

**Inmarsat C** er et globalt nettverk basert på Inmarsat sine satellitter. Nettverket blir brukt på båter til å sende/motta tekstbaserte meldinger via satellitt. SMS, e-post, værdata, navigeringsvarsler og nødmeldinger kan bli sendt via dette systemet.
H.P. Pedersen-Dan

**Hans Peder Pedersen-Dan** (1859–1939) var en dansk billedhugger.

Pedersen-Dan ble født i Itzehoe som sønn av arrestforvarer Ole Pedersen og Elisabeth Sophie født Johansen.

Etter at han var utlært som stenhuggersvenn, reiste han til Tyskland og Roma, hvor han blant annet studerte under Georg Christian Freund. Siden reiste han også til Den nære orienten og Nord-Afrika. I 1886 kom han til København, hvor han ustilte sin statue «Ismael». I 1889 mottok han den lille gullmedalje for relieffet «Jacob tilvender sig sin Faders Velsignelse».

Deretter oppholdt han seg et par i Paris, hvor han blant andre møtte Stephan Sinding. Etter sin hjemkomst til Danmark giftet han seg den 20. august 1892 med billedhuggerinnen Johanne Agnete Theresia Betzonich.

Han var representant for en anekdotisk preget, naturalistisk billedhuggerkunst. Han mottok en rekke offentlige bestillinger, og har blant annet utført skulpturene «Landsoldaten med den lille hornblæser» og nasjonalsymbolet «Holger Danske». Han fikk også tildelt oppgaven med å hugge H.W. Bissens dronningestatuer til Dronningeporten på Christiansborg.

I 1898 ble han ridder av Dannebrog. Han er begravet på Hvidovre Kirkegård. 

## Galleri

Fil:En moder 01.jpg|«En moder» i Hvidovre.
Fil:Elefantporten Ny Carlsberg.jpg|En av de fire elefantene som bærer elefantporten i Carlsberg Byen i København. Elefantene er skapt av H.P. Pedersen-Dan etter Vilhelm Dahlerups skisser.
Fil:Holger danske.jpg|Pedersen-Dans statue av Holger Danske i kasemattene under Kronborg slott.
Fil:Landsoldaten med den lille hornblæser.JPG|Landsoldaten med den lille hornblæser ved H.C. Andersens Boulevard i København.
Fil:Ismael i bronze.jpg|Ismael i bronse på Kloster Torv i Aarhus.


## Referanser